21. 10. 88 De Europæiske Fællesskabers Tidende Nr. C 272/7 
Ændring til forslag til Rådets direktiv om indbyrdes tilnærmelse af medlemsstaternes lovgivning 
om elektromagnetisk kompatibilitet (') 
KOM(88) 548 endelig udg. — SYN 105 
(Forelagt af Kommissionen, i henhold til E&F-Traktatens artikel 149, stk. 3, den 4. oktober 1988) 
(88/C 272/10) 
Efter den udtalelse, Europa-Parlamentet har afgivet ved førstebehandling under samarbejdspro­
ceduren af forslaget til Rådets direktiv om indbyrdes tilnærmelse af medlemsstaternes lovgiv­
ning om elektromagnetisk kompatibilitet ('), som Kommissionen havde sendt til Rådet, har 
Kommissionen besluttet at ændre forslaget som følger: 
1. Tredje betragtning udgår. 
2. Til niende betragtning tilføjes: 
»Sådanne erklæringer bør udformes så enkelt som muligt. 
Falske attester og andre former for misbrug af procedurerne i dette direktiv bør under­
kastes alvorlige og konsekvente sanktioner inden for hele Fællesskabet.« 
3. Artikel 6 ændres som følger: 
a) Første punktum bliver til stk. 1. 
b) Andet punktum erstattes med følgende stykke: 
»2. Medmindre andet gælder ifølge direktiv 83/189/EØF, underretter medlemssta­
terne Kommissionen og de øvrige medlemsstater om de særlige foranstaltninger, der 
træffes i medfør af stk. 1.« 
c) Følgende stykke tilføjes: 
»4. Særlige foranstaltninger, som har vist sig velbegrundede, offentliggøres til oriente­
ring i De Europæiske Fællesskabers Tidende.« 
4. I artikel 8, stk. 1, andet afsnit tilføjes de understregede ord: 
»På baggrund af udvalgets udtalelse meddeler Kommissionen hurtigst muligt medlems­
staterne, om de pågældende standarder helt eller delvis skal udgå af de i artikel 7, 
stk. 1, litra a), omhandlede publikationer.« 
5. I artikel 8, stk. 2, tilføjes de understregede ord: 
»2. Efter at have modtaget den i artikel 7, stk. 2, nævnte meddelelse hører Kommis­
sionen udvalget. På baggrund af dettes udtalelser meddeler Kommissionen hurtigst 
muligt medlemsstaterne, om den pågældende nationale standard skal give anledning til 
forhåndsformodning om overensstemmelse, og i bekræftende fald om dens referencer 
derfor skal offentliggøres i de enkelte lande. 
C) EFT nr. C 322 af 2. 12. 1987, s. 4. 
(2) KOM(87) endelig udg. af 11. november 1987. 
Nr. C 272/8 De Europæiske Fællesskabers Tidende 21. 10. 88 
Skønner Kommissionen eller en medlemsstat, at en national standard ikke længere 
opfylder de nødvendige betingelser for at blive betratet som værende i overensstem­
melse med målene i artikel 4, hører Kommissionen udvalget, som omgående afgiver en 
udtalelse. På baggrund af udvalgets udtalelse meddeler Kommissionen hurtigst muligt 
medlemsstaterne, om den pågældende standard stadig giver anledning til forhåndsfor-
modning om overensstemmelse, og i benægtende fald om den skal trækkes tilbage i de i 
artikel 7, stk. 2, omhandlede publikationer.« 
6. Artikel 10, stk. 1 og 2, affattes som følger: 
»1. For så vidt angår apparater, for hvilke fabrikanten har anvendt de i artikel 7, stk. 
1, omhandlede standarder, attesteres apparaternes overensstemmelse med bestemmel­
serne i dette direktiv ved en EF-overensstemmelseserklæring, der udstedes af fabri­
kanten eller dennes befuldmægtigede, der er etableret i Fællesskabet. Denne erklæring 
skal stilles til rådighed for den ansvarlige myndighed i et tidsrum af ti år efter, at appa­
ratet er markedsført. 
Endvidere anbringer fabrikanten eller dennes befuldmægtigede, der er etableret i 
Fællesskabet, EF-overensstemmelesmærket på apparatet, eller, hvis dette ikke er muligt, 
på emballagen, brugsanvisningen eller garantibeviset. 
Hvis hverken fabrikanten eller dennes befuldmægtigede er etableret i Fællesskabet, 
påhviler ovennævnte pligt til at stille EF-overensstemmelseserklæringen til rådighed 
enhver person, som markedsfører apparatet i Fællesskabet. 
Bestemmelserne vedrørende F.F-erklæringen og EF-mærket findes i bilag I. 
2. For så vidt angår apparater, for hvilke fabrikanten ikke eller kun delvis har 
anvendt de i artikel 7, stk. 1, omhandlede standarder, eller såfremt der ikke findes 
nogen standarder, skal fabrikanten eller dennes befuldmægtigede, der er etableret i 
Fællesskabet, så snart markedsføringen påbegyndes, stille et teknisk konstruktionsdos-
sier til rådighed for den ansvarlige myndighed, som underrettes herom. Dette dossier 
skal indeholde en beskrivelse af apparatet og af de foranstaltninger, der er truffet for at 
sikre apparatets overensstemmelse med de i artikel 4 omhandlede beskyttelseskrav, og 
skal omfatte en teknisk rapport eller et certifikat fra et kompetent organ. Det skal stilles 
til rådighed for den ansvarlige myndighed i et tidsrum af ti år efter markedsføringen af 
apparatet. 
Hvis hverken fabrikanten eller dennes befuldmægtigede er etableret i Fællesskabet, 
påhviler denne pligt til at stille et teknisk dossier til rådighed enhver person, som 
markedsfører apparatet i Fællesskabet. 
Apparatets overensstemmelse med det, der er beskrevet i det tekniske dossier, attesteres 
efter fremgangsmåden i stk. 1. 
Medlemsstaterne går ud fra den formodning, at disse apparater er i overensstemmelse 
med de i artikel 4 omhandlede beskyttelseskrav, jf. dog bestemmelserne ovenfor.« 
7. I artikel 10, stk. 4, tilføjes efter første sætning: 
»Meddelelsen skal indeholde en beskrivelse af, hvorvidt sådanne organer er bemyndiget 
til at behandle alt udstyr omfattet af dette direktiv, eller hvorvidt deres ansvar er 
begrænset til visse specifikke områder.« 
8. Følgende stykke tilføjes til artikel 10: 
»I tilfælde af misbrug af ovennævnte attesteringsprocedure træffer den ansvarlige 
medlemsstat passende foranstaltninger mod ophavsmanden til sådanne misbrug.« 
21. 10. 88 De Europæiske Fællesskabers Tidende Nr. C 272/9 
9. Bilag I affattes således: 
»1. EF-overensstemmelseserklæring 
EF-overensstemmelseserklæringen skal omfatte følgende elementer: 
— en beskrivelse af det pågældende apparat 
— en henvisning til de specifikationer, i forhold til hvilke overensstemmelsen er 
erklæret, og eventuelt til de nationale foranstaltninger, der er truffet for at 
sikre, at apparatet er i overensstemmelse med direktivets bestemmelser 
— en angivelse af den underskriver, der har fået fuldmagt til at forpligte fabri­
kanten eller dennes befuldmægtigede 
— eventuelt en henvisning til den EF-typeattest, som er udstedt af et anmeldt 
organ. 
2. EF-overensstemmelsesmærke 
— EF-overensstemmelsesmærket består af bogstaverne »CE«, samt det årstal, hvor 
mærket er påsat. 
— Dette mærke skal i givet fald suppleres med kendingsmærket for det anmeldte 
organ, der har udstedt EF-typeattesten. 
— Hvis apparatet er omfattet af andre direktiver, hvori der kræves et EF-overens­
stemmelsesmærke, angiver anvendelsen af EF-mærket også overensstemmelse 
med de pågældende krav i disse andre direktiver.«